CELEX: 31975R3352
Language: el
Date: 1975-12-23 00:00:00
Title: Κανονισμός (ΕΟΚ) αριθ. 3352/75 τής Επιτροπής τής 23ης Δεκεμβρίου 1975 περί απαγορεύσεως τής προσφυγής στό καθεστώς τελειοποιήσεως πρός επανεξαγωγή γιά τό βούτυρο

Avis juridique important

|

31975R3352

Κανονισμός (ΕΟΚ) αριθ. 3352/75 τής Επιτροπής τής 23ης Δεκεμβρίου 1975 περί απαγορεύσεως τής προσφυγής στό καθεστώς τελειοποιήσεως πρός επανεξαγωγή γιά τό βούτυρο  

Επίσημη Εφημερίδα αριθ. L 330 της 24/12/1975 σ. 0028 - 0028 Ελληνική ειδική έκδοση: Κεφάλαιο 03 τόμος 14 σ. 0139 

++++ΚΑΝΟΝΙΣΜΟΣ ( ΕΟΚ ) αριθ . 3352/75 ΤHΣ ΕΠΙΤΡΟΠΗΣ  της 23ης Δεκεμβρίου 1975  περί απαγορεύσεως της προσφυγής στο καθεστώς τελειοποιήσεως προς επανεξαγωγή για το βούτυρο  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 804/68 του Συμβουλίου , της 27ης Ιουνίου 1968 , περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 740/75 ( 2 ) ,  τον κανονισμό ( ΕΟΚ ) αριθ . 3066/75 του Συμβουλίου , της 24ης Νοεμβρίου 1975 , περί αποκλεισμού του καθεστώτος τελειοποιήσεως προς επανεξαγωγή για το βούτυρο ( 3 ) και ιδίως το άρθρο 1 ,  Εκτιμώντας :  ότι , δυνάμει του κανονισμού ( ΕΟΚ ) αριθ . 3066/75 , η προσφυγή στο καθεστώς τελειοποιήσεως προς επανεξαγωγή δύναται να αποκλεισθεί κατά την περίοδο που διαρκεί μέχρι την 31η Μαρτίου 1977 για τα προϊόντα που υπάγονται στην κλάση 04.03 του Κοινού Δασμολογίου , εφ ' όσον αυτά προορίζονται για την παρασκευή προϊόντων που αναφέρονται στο άρθρο 1 του κανονισμού ( ΕΟΚ ) αριθ . 804/68 ή εμπορευμάτων που εμφαίνονται στο παράρτημα του ίδιου κανονισμού , αν η κατάσταση και οι προοπτικές της αγοράς του βουτύρου μέσα στην Κοινότητα παρουσιάζουν την αναγκαιότητα να αποκλεισθεί η χρησιμοποίηση προϊόντων βάσεως , εκτός εκείνων που κατάγονται από την Κοινότητα , από την μεταποιητική βιομηχανία με σκοπό την εξαγωγή μεταποιημένων προϊόντων   ότι πρέπει να προβλεφθεί πλεονασματική κατάσταση για το βούτυρο μέσα στην Κοινότητα  ότι , λόγω των περιοριστικών διαθέσεων στην παγκόσμια αγορά , αποδεικνύεται αναγκαίος από τώρα ο προσανατολισμός προς το κοινοτικό βούτυρο των μεταποιητικών βιομηχανιών της Κοινότητος που εξάγουν βούτυρο υπό μορφή άλλων προϊόντων παρασκευασμένων από βούτυρο προελεύσεως τρίτων χωρών με το καθεστώς τελειοποιήσεως προς επανεξαγωγή   ότι για να εξασφαλισθεί η καλή λειτουργία της κοινής οργανώσεως στον εν λόγω τομέα , πρέπει , συνεπώς , να γίνει χρήση από τώρα της δυνατότητος που προβλέπεται στον κανονισμό ( ΕΟΚ ) αριθ . 3066/75  ότι έχουν ληφθεί εξισωτικά μέτρα προς όφελος των ενδιαφερομένων βιομηχανιών , ιδίως με την εναλλακτική λύση της επιστροφής κατά την εξαγωγή που καθορίσθηκε για το βουτυρέλαιο   ότι το παρόν μέτρο πρέπει να καταργηθεί , ακόμη και προ της οριακής ημερομηνίας που καθορίσθηκε από τον κανονισμό ( ΕΟΚ ) αριθ . 3066/75 , όταν το επιτρέψει η κατάσταση της αγοράς του βουτύρου μέσα στην Κοινότητα   ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν έχει εκφέρει γνώμη μέσα στην προθεσμία που έχει ταχθεί από τον πρόεδρό της ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Για τα προϊόντα που υπάγονται στην διάκριση 04.03 του Κοινού Δασμολογίου , εφ ' όσον αυτά προορίζονται για την παρασκευή προϊόντων που αναφέρονται στο άρθρο 1 του κανονισμού ( ΕΟΚ ) αριθ . 804/68 ή εμπορευμάτων που εμφαίνονται στο παράρτημα του εν λόγω κανονισμού , αποκλείεται η προσφυγή στο καθεστώς τελειοποιήσεως πρός επανεξαγωγή και ιδίως η μεταποίηση του βουτύρου σε βουτυρέλαιο καθώς και η συσκευασία του βουτύρου χύμα σε μικρές συσκευασίες για λιανική πώληση .  Άρθρο 2  Το άρθρο 1 δεν θίγει τις εισαγωγές που πραγματοποιήθηκαν υπό το καθεστώς τελειοποιήσεως προς επανεξαγωγή μέσα σε προθεσμία τριάντα ημερών από την ημερομηνία ενάρξεως της ισχύος του παρόντος κανονισμού δυνάμει αδειών που ίσχυαν κατά την ημερομηνία αυτή .  Άρθρο 3  Ο παρών κανονισμός αρχίζει να ισχύει στις 15 Ιανουαρίου 1976 .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 23 Δεκεμβρίου 1975 .  Για την Επιτροπή  P . J . LARDINOIS  Μέλος της Επιτροπής  ( 1 ) ΕΕ αριθ . Ν 148 της 28 . 6 . 1968 , σ . 13 .  ( 2 ) ΕΕ αριθ . Ν 74 της 22 . 3 . 1975 , σ . 1 .  ( 3 ) ΕΕ αριθ . Ν 307 της 27 . 11 . 1975 , σ . 4 .